标题：一字佛顶轮王经
一字佛顶轮王经
  梵名Eka^ks!ara -buddhos!n!i^s!a-cakra-ra^ja-su^tra 。凡五卷。略称五佛顶经。唐朝菩提流志译。现收于大正藏第十九册。本经叙述释迦佛于摩竭陀国菩提树下金刚道场，应金刚密迹主菩萨之请，入大三摩地，现大转轮王相，说一字顶轮王咒，时大千世界震动，观音、金刚主二菩萨闷绝躄地；佛复说一切佛眼佛母真言，二大菩萨即起身，更说白伞盖、光聚、高顶等诸轮王咒，以明印成就品五十四种印法、世成就品九种印法。全经分十三品：即序品、画像法品、分别成法品、分别密仪品、分别秘相品、成像法品、印成就品、大法坛品、供养成就品、世成就品、护法品、证学法品、护摩坛品。本经与不空所译之菩提场所说一字顶轮王经为同本异译。[开元释教录卷九][1]
一字轮王咒之威神力
[2] 童子如是一切真言中。此明王为第一。乃是过去恒河沙等无数如来最上之说。佛世尊宝幢如来。内心最上秘密一切吉祥法。诸佛赞叹能施一切众生无畏。灭一切罪令一切众生所愿圆满...
尔时世尊释迦牟尼佛言。我此大轮一字明。是一切宝幢如来内心最上秘密能于彼佛像前以猛利心。不生疑虑诵彼真言。如数满足决定成就。彼持课行人若是身边。先有世间一切罪业不清净事。佛未加护。当须重重忏谢诚心持诵。后必能得成就。若于像前心不间断。恒时持诵或作护摩一切前事。皆悉能知。当来获得菩萨位。及五通天转轮圣王等。亦得为地下主。亦得为虚空长寿抱[摩*也](切身)天。及得夜叉夜叉女。及阿修罗众降伏。及能调伏诸鬼神等。及得诸大天。乃至菩萨摩诃萨十地之位。
彼持课行人若恒持诵不间断及作护摩者。而于世间所作成就。至于增益息灾降伏三种之事。决定获得最上成就。得见果报中下品事不为难也...
唵部林(二合)妙吉祥此是一切如来第一微妙内心。名大吉祥大轮一字明。若有求者得一切真言成就。汝妙吉祥此最上仪轨王。是一切真言最上秘密敕。若持诵者所有一切业障皆得清净。诵者当先诵三洛叉遍数满足时。童子汝此仪轨王。于一切世出世一切法一切真言仪轨皆得成就。若作拥护能隐身。入一切部多中无所障碍。于世间出世间不能为害...
此大轮一字明王。乃是诸佛世尊一切智智真言之相。住大悲行一切众生之师。为吉祥真言之主。此佛顶一字法界。如摩尼珠随色变异。佛说二种界谓有漏无漏界。如来之身具足相界。生于世间为有相尊。说有漏色身分法界无相。说为最上是无相界。为住大悲行于世间。而彼法界说为无漏分。诸天等此真言之相摩尼无异。一切智智亦复如是。而此真言诸佛皆说。若为大地一切之事皆能成就。我今略说。若能依法作一切事所求皆得...
...善男子善女人。若得此佛顶真言。必当成就。为彼有情而敷演之。而当敬礼慎勿不与。  一字佛顶轮王咒必当与之。若得此佛顶真言。必当成就。若有人得此坚固有情。轮王佛顶必当成就。此甚深法要。余世界中甚难得闻。此由如来加持。于余多世界中得闻。若有人一经于耳根。应知皆是轮王三摩地之所加持。应如是知。若有人得此如来族法要修行者。得至于手中。皆是如来加持。何以故皆是如来不思议真言三摩地顶轮真言身之所建立。此一切真言中最大真言句。顶王三摩地不思议法要。应当知。是故彼有情。必当求如来真言成就。若此法要书写经卷。或诵所在之处。无量人天世间皆作供养。获得此三摩地炽盛法句。彼人无增上嗔恚之心。注释：【洛叉】，印度古代计算数目之单位，相当于六位数之‘十万’。
一字佛顶轮王咒之功德
《显密圆通成佛心要集卷·上》云：“大轮一字咒，即部林是也，亦名末法中一字心咒。此咒于末法时法欲灭时有大势力，能于世间作大利益，能护如来一切法藏，能降伏一切八部之众，能摧世间一切恶咒，是一切诸佛之顶；是文殊菩萨之心。能施一切众生无畏，能与一切众生快乐。凡有修持随意得果，同如意珠能满一切之愿。若诵此咒，于四方面五百驿内，诸恶鬼神皆自驰散，诸恶星曜及诸天魔不敢侵近。若持诵余一切真言恐不成就，即用此咒共余真言，一处同诵持之决定成就。若不成就及无现验，其咒神等即当头破七分。是知此咒能助一切真言疾得成就。或别持此咒亦得。”
《一字顶轮王经》云：“具能依法。读诵受持如是一字佛顶轮王大明咒者。所有一切诸天世人种种神鬼。悉无能害作诸破坏。是人当得一切安寿。无量福乐行大慈悲。住不退地无诸恼疾。火不能害水不能溺刀不咒。若有新学大乘菩萨摩诃萨及诸人等。信向诵持书写佩者。则得安隐。为诸无量大威德天常拥护之。诸恶天龙毘那夜迦不相障恼。若书写者。当净洗浴着鲜洁衣。如法斋戒坐于坛侧。咒。施诸苾刍及苾刍尼。置袈裟角恭敬佩之。若有国王王族妃后大臣僚佐诸族姓男族姓女等而乐佩者。各戴头上或系项上。或腕臂上则得安隐。咒王。亦能灭诸灾星变怪作大安乐。亦能摄伏一切天龙八部神鬼。亦能成就当诸咒者无上业缘。”  
由于一字佛顶轮王咒之威力非常大，据相关经典提到，念诵时，可能会伤及周围的鬼神，因此应再念诵七遍佛眼佛母咒来安抚之。 经云：“五百由旬内地方。天龙药叉乾闼婆阿苏罗蘖路荼迦娄罗紧那罗摩呼罗伽菩萨。住真言身者。于处不堪忍住。不游行不成就。不与现验不与悉地。何以故由住此佛顶轮王三摩地。无能欺凌。除佛眼真言三昧耶。用此真言七遍诵之。则其身寂静。若不然者。其威德无能堪忍。”
一字轮王咒
唵部林(直音没隆云引)
末法中一字心咒经云。
佛告诸佛子　汝等今善听
我今说此咒　具足诸功德
当来恶世时　我法将欲灭
能于此时中　护持我末法
能除世间恶　毒害诸鬼神
及诸天魔人　一切诸咒法
若闻此咒名　皆悉自摧伏
我灭度之后　布分舍利已
当隐诸相好　变身为此咒
佛有二种身　真身及化身
若能供养者　福德无有异
此咒亦如是　一切诸天人
能生希有心　受持及供养
所得诸功德　如我身无异
此咒王功德　我今但略说
佛眼佛母咒
  
曩莫萨嚩怛他蘖底瓢(一)曷啰(二合)毗药(二合二)三藐三
没第毗药(二合三)唵(引四)噜噜塞普(二合)噜(五)入嚩(二合)攞(六)底瑟姹(二合七)
悉驮鲁左你(八)萨嚩啰他(二合)娑怛你(九)娑嚩(二合)诃(引十) 
附：佛眼佛母咒之功德 
佛眼佛母位于密教胎藏界曼荼罗遍知院及释迦院之一尊。此尊乃般若中道妙智的神格化，具五眼，能出生金胎两部诸佛、菩萨，为生佛部功德之母，故置于表般若一切智的遍知、释迦二院中。一般认为,修习此法，可息灾延命、福寿增长。
为密教佛眼尊之陀罗尼。有大咒、小咒之别。又作佛眼咒、佛眼明。密教修法之时，于“散念诵”之最初，必诵此真言。或密教修行者于读经之时，亦应结诵佛眼尊之印契、真言。若常持诵此真言，金刚萨埵及诸菩萨常随卫护，得大神通，所作事业皆得成就。另据菩提场所说一字顶轮王经卷一载，于持诵一字真言后，必诵此佛眼真言七遍，则其身寂静；反之，其威德无能堪忍。
《奇特最胜金轮佛顶念诵仪轨法要》云：“此名一切佛眼大明。
《真言修行钞·二》曰：“一切散念诵之初，诵佛眼真言，以其为三部之佛母故也。大金刚轮之真言，以补阙分之故，最后诵之。又一字金轮真言，为悉地成就之咒故诵之。但以一字咒之功德胜于余咒，余咒之威光皆隐，故于一字咒之后，密诵佛眼咒七遍，鸩鸟入海，鳞类悉死，此时入以犀角，必能苏生。故于仪轨中，以犀角譬佛眼咒。故深密之口传，于一字之后，密诵佛眼真言七遍。” 
画像仪则品第十四
尔时世尊复观察净光天众。告妙吉祥童子言。汝妙吉祥有秘密明成就法。  是一切真言中大真言智如来法藏法云。入一切真言自性虚空。于世间出世间为最上师。妙吉祥譬如如来正等正觉调御丈夫天人师佛世尊。于一切有情中为最尊第一之师。童子如是一切真言中。此明王为第一。乃是过去恒河沙等无数如来最上之说。佛世尊宝幢如来。内心最上秘密一切吉祥法。诸佛赞叹能施一切众生无畏。灭一切罪令一切众生所愿圆满。云何世尊释迦牟尼眉间毫相放大光明。请召十方一切如来。彼光所照十方上下一切佛刹。彼中依住一切众生。蒙光所照皆受快乐。其光复还入世尊释迦牟尼佛顶。世尊顶上大光焰相。普遍照耀一切众生。出忿怒大力种种色相圆光庄严身大轮一字王明王。出已光照一切虚空上下一切明王。复有百千俱胝那由他眷属围绕。以一切世间出世间供养。奉献赞叹大轮明王。为一切真言力安住一切佛。安住一切十地菩萨。以最上宝满一切虚空上下悉皆庄严。复以大摩尼宝庄严身。化百千俱胝那由他种种相光净端严。自称说一字声。放大光明焰大光明。于世尊释迦牟尼佛上面前虚空中瞻敬而住。而彼光明照净光天一切大众。 
尔时世尊释迦牟尼佛言。我此大轮一字明。是一切宝幢如来内心最上秘密能于彼佛像前以猛利心。不生疑虑诵彼真言。如数满足决定成就。彼持课行人若是身边。先有世间一切罪业不清净事。佛未加护。当须重重忏谢诚心持诵。后必能得成就。若于像前心不间断。恒时持诵或作护摩一切前事。皆悉能知。当来获得菩萨位。及五通天转轮圣王等。亦得为地下主。亦得为虚空长寿抱[摩*也](切身)天。及得夜叉夜叉女。及阿修罗众降伏。及能调伏诸鬼神等。及得诸大天。乃至菩萨摩诃萨十地之位。彼持课行人若恒持诵不间断及作护摩者。而于世间所作成就。至于增益息灾降伏三种之事。决定获得最上成就。得见果报中下品事不为难也。彼行人作护摩时当结五髻印诵枳世你真言作一切事拥护自身诵此真言七遍或八遍此为恒式真言曰。
曩莫萨哩嚩(二合)没驮冒地萨怛嚩(二合引)曩(引)摩钵啰(二合)底贺哆誐[帝+孕](切身)誐哆(引)喃(引)怛[(仁-二+尔)*也](切身)他(引)唵(引)入嚩(二合)罗底瑟咤(二合)吽(牛鸣音呼)噜噜尾湿嚩(二合)三婆嚩三婆吠(引)娑嚩(二合引)贺(引)
此真言用加持柴及花香涂香一切拥护。我于一切宝幢如来处。得彼娑陵捺啰王佛。无量寿佛努钵啰娑贺佛。妙眼佛妙幢佛。花王佛苏闭那多佛。路迦牟尼佛金光佛等。及一切过去应正等觉。悉皆随喜宣说彼一字大轮明。彼明云何所谓唵部林(二合)妙吉祥此是一切如来第一微妙内心。名大吉祥大轮一字明。若有求者得一切真言成就。汝妙吉祥此最上仪轨王。是一切真言最上秘密敕。若持诵者所有一切业障皆得清净。诵者当先诵三洛叉遍数满足时。童子汝此仪轨王。于一切世出世一切法一切真言仪轨皆得成就。若作拥护能隐身。入一切部多中无所障碍。于世间出世间不能为害。
尔时世尊释迦牟尼佛。说是大轮一字明王持诵仪轨时。三千大千一切世界六种震动。光照一切佛刹。彼诸佛刹一切如来。悉皆集会彼净光天众会而坐。彼一切佛刹所有众生之类光所照者。得大福德及得声闻辟支佛。乃至令得菩萨十地不退转位。乃至无上正等正觉。复有无量无边世界无数众生。在于地狱饿鬼傍生苦趣住者。蒙彼大明王大光明所照触者。皆得苦恼解脱。受大快乐欢喜无量。当来决定获得三乘之位。
尔时世尊释迦牟尼佛。复观察彼大众。告妙吉祥童子言。童子谛听此大轮明王。有大力势一切无畏。凡持诵行人所愿圆满。得入一切真言法广大仪轨。能得一切真言成就。能令众生具足平等。有大精进解诸方便。成最上智趣于菩提。坐于道场得大涅盘。
复次说广大画像仪则曼拏罗成就法。若有如前安住真言行人。求成就大轮明王未曾有法。于一切真言最上自在有大力势。能满一切所愿。能破坏世间一切灾难如佛现世。若求中下品事。一切成就得大安乐。极善寂静破诸罪业。童子此大轮明王。于诸世间是天中天最上佛日。名一切法自性智真如际最上仪轨。凡所行人宜应谛受。
若欲画者先当以正心专注。求最上白氎匀细新好鲜白无垢。凡蚕丝所织皆不得用。其氎阔一肘长二肘。若无当用树皮无虫蚀者。所求画人必须长者清净之士。不得酬价所索便与。起首画日。须就三长月吉祥之日。画人当先沐浴清净着鲜洁衣。内外相应淳善专注。仍与受三归五戒然后起首。先画本尊佛相。身如金色圆光周遍。坐于大宝山大宝龛中。广博相称。而用真珠杂宝璎珞宝鬘庄严。周遍内外众宝严饰。于佛顶上独画伞盖。以众宝庄严。盖上画二飞仙持盖。于佛右边画于行人。其宝山根下周回四面画大海水。山从海出。像前周遍。画曩誐枳娑罗花奔曩誐花。嚩俱罗花喻体迦花。摩罗迦花俱苏摩花。必哩焰虞花俱噜嚩花。印捺嚩蓝花燥誐地花。奔拏哩迦等种种花卉。复以如是等花及众妙香。和合作阏伽奉献供养。所画本尊当如迦尼迦花瞻卜迦花色相具足。或如金色殊妙无比。或画宝胜佛或画大福最上宝幢牟尼佛得一切法宝自在佛。于大宝山大宝龛中结跏趺坐。用优钵啰花庄严宝龛。彼佛面相慈悲端严。作说法印施无畏相。于龛外画持诵人。偏袒右肩右膝着地。手执香炉瞻仰供养。山根四面画大海水山从海出。此画像彼持诵人。当依仪则如法念诵。作彼增益所求皆得。
我今说彼曼拏罗天。彼持诵人若持诵时。皆悉能解。所持诵真言恒须精熟。及得灌顶真言仪轨。妙吉祥此所说曼拏罗具足受灌顶法。此灌顶曼拏罗一切真言皆能知解。恒时持诵拥护自身。及拥护同行之人。灌顶大师阿阇梨必须戒行具足。有大智慧具福德相。身心柔软悲愍含识。恒为一切有情说于大乘。凡所摄受弟子不过八人多即远离。如前所说曼拏罗仪轨。皆是一切如来之所宣说。汝须敬重常所修行。